Viljandi maakond

Viljandi maakond ehk Viljandimaa on maakond Eesti lõunaosas. 

Viljandimaa piirneb läänes Pärnu, põhjas Järva, kirdes Jõgeva, idas Tartu ja kagus Valga maakonnaga ning lõunas Lätiga.

Kohalikud omavalitsused

Enne Eesti omavalitsuste haldusreformi 2017. aastal oli Viljandi maakonnas 12 omavalitsusüksust. Neist kolm olid linnad: Mõisaküla, Viljandi ja Võhma. Ülejäänud omavalitsusüksused olid vallad: Abja vald, Halliste vald, Karksi vald, Kolga-Jaani vald, Kõo vald, Kõpu vald, Suure-Jaani vald, Tarvastu vald ja Viljandi vald.

Eesti omavalitsuste haldusreformi tulemusel kuulub Viljandi maakonna koosseisu alates 21. oktoobrist 2017 Põhja-Sakala vald, alates 24. oktoobrist 2017 Mulgi vald ja alates 25. oktoobrist 2017 Viljandi vald. Oma haldusterritoriaalse piiri säilitas Viljandi linn. . Haldusreformi järel jäi maakonda neli omavalitsusüksust. Maakonnas asuvad Viljandi linn, Mulgi vald, Viljandi vald ja Põhja-Sakala vald.

Loodus

Suur osa maakonnast asub Sakala kõrgustikul, mille kõrgeim tipp Härjassaare mägi on ka maakonna kõrgeim koht.
Soomaa
Soomaa rahvuspark
Viljandi järv
Võrtsjärv

Rahvastik

Demograafilised näitajad
Arvestuslikult seisuga 1. jaanuar 2009 oli Viljandi maakonnas 55 657 elanikku, kellest 46,69% mehed ja 53,31% naised. Sündimuse üldkordaja oli 9,29‰, suremuse üldkordaja 13,04‰ ja loomulik iive –3,76‰. 94,33% elanikest olid eestlased ja 3,33% venelased. Alaealisi (vanuses 0–14) oli 14,86%, tööealisi (vanuses 15–64) 66,76% ja pensioniealisi (65 ja vanemad) 18,37%. Töötuse määr oli 7,0%. Elanike tihedus oli 16,3 in/km².

Elanike arv Viljandimaa omavalitsustes

Asustusüksused
Viljandi maakonnas on 6 linna, 8 alevikku ja 254 küla.

 Linnad Abja-Paluoja - Karksi-Nuia - Mõisaküla - Suure-Jaani - Viljandi - Võhma

 Alevikud Halliste - Kolga-Jaani - Kõpu - Mustla - Olustvere - Ramsi - Viiratsi - Õisu

 Külad Abjaku - Abja-Vanamõisa - Aidu - Aimla - Aindu - Ainja - Allaste - Alustre - Anikatsi - Arjadi - Arjassaare - Arussaare - Atika küla - Auksi - Eesnurga - Epra - Ereste - Heimtali - Hendrikumõisa - Hirmuküla - Holstre - Hõbemäe - Iia - Ilbaku - Intsu - Ivaski - Jakobimõisa - Jaska - Jõeküla - Jälevere - Jämejala - Järtsaare - Järveküla - Kaarli - Kaavere - Kabila - Kalbuse - Kalvre - Kamara - Kangrussaare - Kannuküla - Karjasoo - Karksi - Karula - Kassi - Kerita - Kibaru - Kibeküla - Kiini - Kiisa - Kildu - Kingu - Kirivere - Kivilõppe - Kobruvere - Koidu - Kokaviidika - Koksvere - Kookla - Kootsi - Kuhjavere - Kuiavere - Kulla - Kuninga - Kuressaare - Kurnuvere - Kuudeküla - Kõidama - Kõo - Kõvaküla - Kärevere - Kärstna - Laane - Laanekuru - Laatre - Lahmuse - Lalsi - Lasari - Leeli - Leemeti - Leie - Lemmakõnnu - Lilli - Loime - Lolu - Loodi - Loopre - Luiga - Lõhavere - Lätkalu - Maalasti - Maltsa - Marjamäe - Marna - Maru - Matapera - Meleski - Metsaküla - Metsküla - Metsla - Moori - Morna - Mudiste - Muksi - Mulgi - Munsi - Muri - Mustapali - Mustivere - Mõnnaste - Mõõnaste - Mäeküla (Karksi) - Mäeküla (Suure-Jaani) - Mäeltküla - Mähma - Naistevalla - Navesti - Niguli - Nuutre - Odiste - Oiu - Oorgu - Oti - Otiküla - Paaksima - Paelama - Paenasti - Pahuvere - Paistu - Parika - Peetrimõisa - Penuja - Pikru - Pilistvere - Pinska - Pirmastu - Polli - Pornuse - Porsa - Puiatu - Pulleritsu - Punaküla - Põhjaka - Põlde - Põrga - Päidre - Päigiste - Päraküla - Päri - Pärsi - Pärsti - Pöögle - Raamatu - Raassilla - Raja - Raudna - Rebase - Rebaste - Reegoldi - Ridaküla - Rihkama - Riiassaare - Rimmu - Riuma - Roosilla - Ruudiküla - Räägu - Rääka - Saareküla - Saarepeedi - Saate - Saksaküla - Sammaste - Sandra - Sarja - Saviaugu - Savikoti - Seruküla - Sinialliku - Soe - Soomevere - Sooviku - Sudiste - Suislepa - Sultsi - Supsi - Sürgavere - Surva - Suuga - Taari - Taevere - Tagamõisa - Taganurga - Tarvastu - Tilla - Tinnikuru - Tipu - Tobraselja - Tohvri - Toosi - Tuhalaane - Turva - Tusti - Tõnissaare - Tõnuküla - Tõrreküla - Tällevere - Tänassilma - Tääksi - Tömbi - Uia - Umbsoo - Unakvere - Unametsa - Univere - Uue-Kariste - Uusna - Vabamatsi - Vaibla - Valma - Väluste - Vana-Kariste - Vanamõisa - Vanausse - Vanavälja - Vanaveski - Vana-Võidu - Vardi - Vardja - Vasara - Vastemõisa - Veelikse - Veisjärve - Venevere - Verilaske - Veskimäe - Vihi - Viisuküla - Vilimeeste - Villa - Vissuvere - Vooru - Võhmassaare - Võistre - Võivaku - Võlli - Väike-Kõpu - Välgita - Ämmuste - Ängi - Äriküla - Ülde - Ülemõisa - Ülensi

Galerii

Ajalugu

12. aprillil (30. märts vkj) 1917. aastal kinnitas Venemaa Ajutine Valitsus määruse "Eesti kubermangu administratiivse valitsuse ja kohaliku omavalitsuse ajutise korra kohta", millega Liivimaa kubermangu Saare maakond, Pärnu maakond, Tartu maakond, Viljandi maakond ja Võru maakond liideti Autonoomse Eestimaa kubermanguga, mille koosseisus olid Lääne maakond, Harju maakond, Järva maakond, Viru maakond.

1920. aastal loodi uus Valga maakond enam-vähem tänapäevasel kujul, vaid senine Valga linn koos tühise ümbrusega pärines vanast peamiselt lätikeelsest Liivimaa kubermangu Valga maakonnast. Ülejäänud maakond moodustati Tartumaa, Viljandimaa ja Võrumaa Valga-lähedastest osadest (Sangaste kihelkond, Helme kihelkond, Karula kihelkond jt). 11. veebruaril 1921 määras valitsus kindlaks Valga maakonna maa-ala, Viljandi maakonnast eraldati Jõgeveste, Patküla, Koorküla, Taagepera, Leebiku, Helme, Lõve ja Hummuli vallad.

1934. aastal oli Viljandi maakonna  pindala 4057 km2, elanikke 64547 (1922) ja 58622 (1934).

1939. aasta vallareformiga likvideeriti Viljandi maakonnas Heimtali vald, Kaarli vald, Kurista vald, Kärstna vald, Lähtru vald, Puiatu vald, Päri, Pärsti vald, *Riidaja vald, Rutikvere vald, Soosaare vald, Suure-Kõpu vald, Sürgavere vald, Uue-Põltsamaa vald, Uue-Võidu vald, Uusna vald, Vana-Põltsamaa vald, Vana-Tänassilma vald, Vana-võidu vald ning moodustati: Holstre vald, Imavere vald, Kabala vald, Karksi vald, Kõo vald, Kõpu vald, Lustivere vald, Olustvere vald, Paistu vald, Pajusi vald, Põltsamaa vald, Raudna vald, Rimmu vald, Suislepa vald, Taevere vald, Tarvastu vald, Tuhalaane vald, Tänassilma vald, Vastemõisa vald , Viljandi vald, Võisiku vald.

1950. aastal võttis Eesti NSV Ülemnõukogu Presiidium vastu seadluse, millega muudeti endine halduskorraldus ning likvideeriti maakonnad ja vallad.

1995. aastal võeti Riigikogus vastu "Eesti territooriumi haldusjaotuse seadus", millega on sätestatud Eesti haldusjaotus ning haldusjaotuse üksuste piiride ja nimede muutmise kord Eestis. Eesti territooriumi haldusüksuste nimistusse kuulusid Viljandi maakonnas:
linnad: Abja-Paluoja, Karksi-Nuia, Mõisaküla, Suure-Jaani, Viljandi, Võhma
vallad: Abja, Halliste, Kolga-Jaani, Kõo, Kõpu, Olustvere, Paistu, Polli, Pärsti, Saarepeedi, Suure-Jaani, Tarvastu, Vastemõisa, Viiratsi vald

2011. aastal olid Viljandi maakonnas: 
Viljandi linn, Võhma linn, Mõisaküla linn, 
Abja vald, Halliste vald, Karksi vald, Kolga-Jaani vald, Kõo vald, Kõpu vald, Suure-Jaani vald, Tarvastu vald, Viljandi vald.

Vaata ka
Viljandimaa vapimärk

Viited

Välislingid

 Viljandimaa portaal
 Viljandi maakond statistikaameti piirkondliku statistika portaalis
Viljandi maakond kaardil

Eesti maakonnad